Pozdravljeni, dragi učenci!

Posredujem vam navodilo za drugi dan dela na daljavo. Tako bomo očitno delali kar nekaj časa, zato vas prosim, da delate sproti po navodilih. Danes mi je kar nekaj učencev poslalo rešitve računov deljenja, tako da vas še enkrat pohvalim, tisti, ki pa tega niste naredili, pa upam, da boste to naredili čim prej. Vse račune računajte kar v matematični zvezek.

Naloge v DZ bomo pregledali, ko se vrnemo v šolske klopi.

Vem, da nimate preveč naloge, tako da lepo vreme izkoristite za kakšen sprehod v okolici, kjer ni preveč ljudi.

Upam, da ste vsi še zdravi in naj tako tudi ostane. Skrbite za svoje zdravje.

Vaša razredničarka,

Mateja Glušič

**Torek, 17. 3. 2020**

**NIT ( 2 URI ):**

Preberi besedilo v U na str. 60,61.

*ČE LE IMAŠ MOŽNOST, NAREDI TUDI NASLEDNJE:*

*\*\*\*S pomočjo dostopa do Radovednih 5; 5. razred; NIT; Interaktivno gradivo; Poglej si kratek posnetek – tema Sonce in vreme.*

*Odpri zvezek za NIT in si zapiši:*

**SONCE, VETER IN VREME**

**Vremenoslovci si pri napovedih vremenskih razmer pomagajo z zračnim tlakom.**

**Na vreme vplivajo velika območja nizkega in visokega zračnega tlaka.**

**1. Velika sklenjena območja nizkega zračnega tlaka (cikloni) s seboj prinašajo padavine in oblačnost. Tu se topel zrak dviga.**

**2. Velika sklenjena območja visokega zračnega tlaka (anticikloni) napovedujejo lepo, suho in sončno vreme. Tu se hladen zrak spušča.**



**ANTICIKLON**

**CIKLON**

*Če imaš možnost, izreži iz časopisa vremensko karto in si jo prilepi v zvezek.*

**SLJ: KAKO POVZAMEMO VSEBINO OPISA?**

SDZ str. 24-31

Najprej reši uganki, nato še sam sestavi uganko (1. Naloga).

Predno se lotiš reševanja 2. Naloge, še enkrat preberi opis sivke na str.20 in reši preglednico ter dopolni miselni vzorec pri 4. nalogi. Dopolni še naloge na str. 27.

\*\*\*\* Uganko, ki jo boš sestavil sam, mi lahko pošlješ. Poskušala jo bom rešiti.

**MAT: IZRAZI S ČRKOVNO OZNAKO**

 Tokrat bomo reševali številske izraze, ki poleg števil vsebujejo tudi črke – njihova vrednost pa se spreminja.

Snov ni novost - podobne naloge ste reševali že v 4. razredu

V zvezek napiši NASLOV Izrazi s črkovno oznako

1. Kolikšna je vrednost izraza 3+b, če je a= 8?

Izračunamo: 3+8=11 ( namesto črke b vstavimo število 8 in izračunamo)

**Rešuj naloge v DZ na str. 55, 56 in 57.**

Pri reševanju bodi pozoren tudi na pisavo, naj se ti ne mudi pri delu.

 Za pregled rešitev prosi starše, lahko pa se med seboj tudi malo pokličete in preverite. ☺

**Če se ti pri reševanju kjerkoli zatakne, mi lahko kadarkoli pošlješ vprašanje na moj e-naslov.**

**Lep dan,**

**Mateja Glušič**